cyanic-selkie/wikianc huggingface dataset:
నులిపురుగులు
జాతీయ నులిపురుగుల నివారణ దినోత్సవం
2015 నుండి ప్రతి సంవత్సరం జాతీయ నులిపురుగుల నిర్మూల‌నా దినోత్స‌వం (ఎన్‌డిడి) నిర్వ‌హిస్తున్నారు. దీనిని కేంద్ర ఆరోగ్య కుటుంబ సంక్షేమ మంత్రిత్వ‌శాఖ అమ‌లు చేస్తోంది. సంవ‌త్స‌రంలో రెండుసార్లు ఫిబ్రవరి 10, ఆగస్టు 10న జాతీయ నులిపురుగుల నిర్మూలన దినోత్సవాన్ని పాఠ‌శాల‌లు,అంగ‌న్‌వాడీ ల‌లో ఒక రోజుకార్య‌క్ర‌మంగా నిర్వ‌హిస్తూ వ‌స్తున్నారు. ప్ర‌పంచ ఆరోగ్య సంస్థ ఆమోదించిన ఆల్బెండ‌జోల్ టాబ్లెట్‌ను నులిపురుగుల నివార‌ణ‌కు పిల్ల‌లు,కౌమార‌ద‌శ‌ లోని వారికి సామూహిక మందుల పంపిణీ కార్య‌క్ర‌మం కింద అంద‌జేయ‌డం జ‌రుగుతుంది. అంత‌ర్జాతీయంగా ఈకార్య‌క్ర‌మం చేప‌ట్ట‌డం జ‌రుగుతోంది .కోవిడ్ మ‌హ‌మ్మా రి కార‌ణంగా, ఈ కార్య‌క్ర‌మాన్ని కొన‌సాగించ‌డంలో భాగంగా ఈ మార్పులు తీసుకువ‌చ్చి, నులిపురుగుల నివార‌ణ కృషిని కొన‌సాగించ‌డం జ‌రుగుతోంది.
రకాలు
ఇవి సాధారణంగా మూడు రకాలు: ఏలిక పాములు, నులిపురుగులు, కొంకి పురుగులు. వీటి గుడ్లు మట్టిలో 10 సంవత్సరాలకు పైగా ఉంటాయి. ఇవి 55 అడుగుల వరకు పెరుగుతాయి.
నివారణ
అస్కారిస్ గుడ్లతో కలుషితమైన ఆహారాలు లేదా పానీయాలను తీసుకోవడం వల్ల సంక్రమణ సంభవిస్తుంది ,వీటిని నిర్మూలించేందుకు అల్బెండజోల్‌ మాత్రలు వేసుకోవాలి. 1 నుంచి 2 సంవత్సరాల వయస్సు కలిగిన పిల్లలు 400ఎంజీలో సగం 200 ఎంజీ మాత్రను వేసుకోవాలి. మిగతా వారు 400 ఎంజీ మాత్రను వేసుకోవాలి. మాత్రను బాగా నమలాలి. భోజనం తర్వాత వేసుకోవచ్చు. మాత్రలు వేసుకున్న ఒకో రోజు లేదా రెండు రోజుల్లో నులిపురుగులు ఉన్నట్లయితే మల విసర్జన ద్వారా పురుగులు బయటకు వెళ్తాయి. ఐదు, ఆరు, ఏడు నెలల గర్బిణీలకు సైతం ఈ డీవార్మింగ్‌ టాబ్లెట్‌లు వేసుకోవచ్చు. ఐదేళ్ల లోపు చిన్నారులకు సిరప్‌, ఐదేళ్ళు దాటిన వారికి మాత్రలు అందచేస్తారు. దీర్ఘకాలిక వ్యాధిగ్రస్తులు, ఇతర వ్యాధులకు మందులు వాడుతున్న వారు వేసుకోకూడదు. నులిపురుగులు ఉన్నవారు మాత్రలు వేసుకుంటే వికారం, వాంతులయ్యే అవకాశం ఉంది. స్వల్పంగా జ్వరం వచ్చే అవకాశముంది.
అపరిశుభ్రతతో, ముఖ్యంగా పరిసరాలను పరిశుభ్రంగా ఉంచుకోకపోతే నులిపురుగులు వ్యాపిస్తాయి. కలుషిత ఆహారము ,ఈగలు వాలిన తినుబండారాలు దుమ్ము, ధూళి పడిన పదార్థాలు తినడం వల్ల, బహిరంగ ప్రదేశాలలో మలవిసర్జన ద్వారా, కాళ్ళకు చెప్పులు లేకుండా మరుగుదొడ్డికి వెళ్లడం ద్వారా, ఆకుకూరలు, కాయగూరలు, పండ్లు, వంట సరుకులు, శుభ్రమైన నీటితో కడగకపోవడం వలన వ్యాప్తి చెందుతాయి. ఇసుకలో చెప్పులు లేకుండా నడవడం, మురికి నీరుకి దగ్గర్లో ఉండటం, ఇన్ఫెక్షన్ ఉన్న ఆహారం తినడం, అపరిశుభ్ర పానీయాలు తాగడం వంటి వాటి వలన కూడా ఇవి సోకుతాయి. ఇంటి పరిసరాలు అపరిశుభ్రంగా వుండుట వల్ల పిల్లలు అందులో ఆడుకొనుట వల్ల అందులోని నులిపురుగులు వాటి లార్వాలు జీర్ణకోశంలోనికి ప్రవేశించడం వలన వ్యాప్తి చెందుతాయి. కావున చేతిగోర్లను శుభ్రంగా ఉంచుకోవాలి. గోర్లు పెరిగినప్పుడు వాటిని కత్తిరించుకోవాలి బహిరంగ ప్రదేశాలలో మల విసర్జన చేయడం వల్ల నులిపురుగులు శరీరంలోకి ప్రవేశిస్తాయి. భోజనం చేసేటప్పుడు శుభ్రంగా చేతులు కడుకోవాలి. కూరగాయాలను శుభ్రమైన నీటితో కడగాలి. ఆహార పదార్థాలపై ఎల్లప్పుడు మూతలు కప్పి ఉంచాలి.
మూలాలు
వర్గం:వ్యాధులు వర్గం:మానవ దేహం వర్గం:వైద్య చికిత్సలు వర్గం:పరాన్న జీవుల వ్యాదులు
రావుల రవీంద్రనాథ్ రెడ్డి
రావుల రవీంద్రనాథ్ రెడ్డి తెలంగాణ రాష్ట్రానికి చెందిన రాజకీయ నాయకుడు. ఆయన అలంపూర్ నియోజకవర్గం నుండి మూడుసార్లు ఎమ్మెల్యేగా గెలిచాడు.
వినయ విధేయ రామ
వినయ విధేయ రామ 2019 జనవరి 11 న విడుదలైన తెలుగు యాక్షన్ సినిమా.
కథ
న‌లుగురు అనాథ పిల్ల‌లు చెత్త‌కుప్ప‌ల్లో పేపర్లు ఏరుకుంటూ ఉంటారు. వారి ప్రాణాల‌కు అనుకోకుండా ప్రమాదం ఏర్ప‌డుతుంది. వారు చనిపోతామ‌ని అనుకుంటున్న స‌మ‌యంలో ఓ చిన్న‌పిల్లాడు ఏడుపు విన‌ప‌డుతుంది. ఆ ఏడుపు విన్న‌వారికి చ‌నిపోవాలనే ఆలోచ‌న పోయి.. బ్ర‌త‌కాల‌నుకుంటారు. త‌మ‌కు దొరికిన పిల్ల‌వాడికి రామ్ అనే పేరు పెడ‌తారు. అలా న‌లుగురు కాస్త ఐదుగురు అవుతారు. అన్న‌ల కోసం రామ్ త‌న చ‌దువు మానుకుని వారి చ‌దువు కోసం పాటు పడ‌తాడు. క్ర‌మంగా రామ్ స‌హా అంద‌రూ పెరిగి పెద్ద‌వుతారు. రామ్‌(రాంచ‌ర‌ణ్‌)కు దూకుడు ఎక్కువ‌. ఎక్క‌డ ప్రాణాల మీద‌కు తెచ్చుకుంటాడోన‌ని అత‌ని పెద్దన్న భువ‌న్ కుమార్(ప్ర‌శాంత్‌) .. ఎవ‌రితో గొడ‌వ ప‌డొద్దు అంటూ మాట తీసుకుంటాడు. విశాఖపట్నం లోని రామ్ అన్న‌య్య ఉప ఎన్నికలలో పందెం ప‌రుశురాం(ముకేష్ రిషి) బావ మ‌రిది బ‌ల్లెం బ‌ల‌రాం(హ‌రీష్ ఉత్త‌మ‌న్‌) ఎదురు నిలిచి ఎన్నికలు సజావుగా సాగేలా చూస్తాడు. భువ‌న్‌కు ఎదురు వవ్చిన ప‌రుశురాం మ‌నుషుల‌ను రామ్ చిత‌గ్గొడ‌తాడు. ప‌గ‌బ‌ట్టిన ప‌రుశురాం ఎస్పీ స‌హ‌కారంతో అంద‌ర‌నీ ఎన్‌కౌంట‌ర్ చేయాల‌నుకుంటాడు. అక్క‌డ‌కు రామ్ కూడా వ‌స్తాడు. అయితే అనుకోకుండా బీహ‌ర్ నుండి వ‌చ్చిన రాజుభాయ్‌(వివేక్ ఒబెరాయ్ ) మ‌నుషులు రామ్ కుటుంబాన్ని చంపాల‌ని చూస్తే.. రామ్ అంద‌రినీ చంపేస్తాడు. బీహార్ ముఖ్య‌మంత్రి( మహేష్ మంజ్రేకర్) వ‌చ్చి రామ్‌తో మాట్లాడటం చూసిన ఎస్‌.పి రామ్ బ్యాగ్రౌండ్‌కు భ‌య‌ప‌డి పారిపోతాడు. ఇంత‌కు రామ్‌ను క‌ల‌వ‌డానికి బీహార్ ముఖ్య‌మంత్రి ఎందుకు వ‌స్తాడు? రాజు భాయ్‌కి, రామ్‌కు ఉన్న విరోధం ఏంటి? అస‌లు రాజుభాయ్ వ‌ల్ల రామ్ కుటుంబానికి ఎలాంటి న‌ష్టం జ‌రుగుతుంది? రామ్ త‌న కుటుంబాన్ని ఎలా కాపాడుకుంటాడు? అనే విష‌యాలు మిగిలిన కథలో భాగం.
బాహ్య లంకెలు
వర్గం:2019 తెలుగు సినిమాలు
భాద్రపద శుద్ధ చతుర్థి
బాధ్రపద శుద్ధ చతుర్థి అనగా బాధ్రపదమాసములో శుక్ల పక్షము నందు చతుర్థి తిథి కలిగిన రోజు.
మూలాలు
వర్గం:భాద్రపదమాసము
బలూచి భాష
బలూచి లేదా బలూచ్ భాష ( بلوچی ) అనేది నైరుతి పాకిస్తాన్, తూర్పు ఇరాన్ మరియు దక్షిణ ఆఫ్ఘనిస్తాన్‌లో నివసిస్తున్న బలూచ్ ప్రజల భాష. ఇది ఇరానియన్ భాషా కుటుంబానికి చెందినది. కుర్దిష్‌తో సారూప్యతను పంచుకుంటుంది. 3 నుండి 5 మిలియన్ల మంది ప్రజలు ఈ భాష మాట్లాడతారు.పాకిస్తాన్, ఇరాన్ మరియు ఆఫ్ఘనిస్తాన్‌లతో పాటు, ఒమన్, పెర్షియన్ గల్ఫ్‌లోని అరబ్ రాష్ట్రాలు, తుర్క్‌మెనిస్తాన్ , తూర్పు ఆఫ్రికా మరియు ప్రపంచంలోని ఇతర ప్రాంతాలలోని డయాస్పోరా కమ్యూనిటీలలో కూడా దీనిని మాట్లాడతారు.పాకిస్తాన్ యొక్క తొమ్మిది అధికారిక భాషలలో బలూచి ఒకటి. ప్రపంచవ్యాప్తంగా దాదాపు 8 మిలియన్ల మంది దీనిని మాతృభాషగా మాట్లాడుతున్నారని అంచనా అయితే బలూచిని పరిపాలన లేదా విద్యా భాషగా అధికారికంగా ఉపయోగించడం లేదు. దీని వల్ల మరో ఒకటి రెండు తరాలు దాటినా భాష మనుగడకే తీవ్ర ముప్పు వాటిల్లుతోంది.
మాండలికాలు
బలూచ్ భాషలో అనేక మాండలికాలు ఉన్నాయి,బలూచి హిందీ - ఉర్దూ మరియు అరబిక్ వంటి అనేక ఇతర భాషలచే ప్రభావితమైంది. పాకిస్తాన్‌లో బలూచికి రెండు ప్రధాన శాఖలు ఉన్నాయి: మక్రానీ (బలూచిస్తాన్ నుండి దక్షిణ అరేబియా సముద్ర తీరంలో మాట్లాడతారు) మరియు సులైమాని (మధ్య మరియు ఉత్తర బలూచిస్తాన్‌లోని సులైమాన్ శ్రేణిలోని పర్వత ప్రాంతాలలో మాట్లాడతారు). బలూచిలో వార్తాపత్రికలు, పత్రికలు మరియు సాహిత్యం ఉన్నప్పటికీ, భాషలో అక్షరాస్యత రేటు 1% మాత్రమే. భాషలోని మూడు మాండలికాల మధ్య గ్రహణశక్తిని పెంపొందించడంలో రేడియో ముఖ్యమైన పాత్ర పోషించింది
రాయడం
19వ శతాబ్దానికి ముందు, బలూచ్ లిఖిత రూపం లేని భాష. పెర్షియన్ అధికారిక వ్రాత భాష అయినప్పటికీ, బలూచ్ కోర్టులలో బలూచ్ మాట్లాడేవారు. బ్రిటిష్ భాషావేత్తలు మరియు రాజకీయ చరిత్రకారులు రోమన్ లిపిని ఉపయోగించారు ,పాకిస్తాన్ ఏర్పడిన తరువాత, బలూచ్ పండితులు పర్షియన్ వర్ణమాలను స్వీకరించారు. మీర్ గుల్ ఖాన్ నాసిర్ రచించిన బలూచి, గుల్బాంగ్‌లోని మొదటి కవితా సంకలనం 1951లో ప్రచురించబడింది మరియు అరబిక్ లిపిలొ ఇది పొందుపరిచింది. చాలా కాలం తరువాత, సయాద్ జహూర్ షా హషేమీ అరబిక్ లిపిని ఉపయోగించడంపై సమగ్ర మార్గదర్శకత్వం రాశారు
మూలాలు
వర్గం:భాషా కుటుంబాలు వర్గం:భాషలు
తెలుగు-ఉర్దూ నిఘంటువు
మొదటి ఉరుదూ - తెలుగు నిఘంటువు 1938 లో వరంగల్ ఉస్మానియా కాలేజి లో అరబిక్ మాజీ ప్రొఫెసర్ శ్రీ ఐ.కొండలరావు పదివేలపదాలతో సంకలనపరచి ప్రచురించారు. తెలుగు అధికారభాషా సంఘం దీని పునర్ముద్రణకు ముందుకొచ్చింది. అయితంరాజు కొండలరావు ఎన్నో యేండ్లు కృషి చేసి ఉర్దూ – తెలుగు నిఘంటువుని తయారు చేశాడు. ఇదే మొట్టమొదటి ఉర్దూ తెలుగు నిఘంటువు. అతను 1938 ఉస్మానియా కాలేజీ వరంగల్ లో మాజీ అరబిక్ ప్రొఫెసర్. ఈ నిఘంటువు అలీఫ్ నుండి లామ్ వరకు కర్నూలులోను మీమ్ నుండి యే వరకు వరంగల్ లోను ప్రింటు చేయబడింది. మొత్తం 857 పేజీలు. దీనిని ముద్రణ చేయుటకు 2012 ప్రపంచ తెలుగు మహా సభలలో పునర్ముద్రించడానికి మండలి బుద్ధప్రసాద్ అంగీకరించాడు. దీనిని త్వరలో మన అధికార భాషా సంఘం పునర్ముద్రించబోతోంది. ఐ.కొండలరావు గారి 1300 పేజీల తెలుగు-ఉర్దూ నిఘంటువు (1938) ను "గీటురాయి" ఎడిటర్ ఎస్.ఎం.మలిక్ తన లైబ్రరీలో నుండి తీసి పునర్ముద్రణ కోసం ఇచ్చారు. హుసేన్, రసూల్  బృందం డీటీపీ పని మొదలుబెట్టింది. ఈ మధ్య ప్రభుత్వం విడుదలచేసిన 18 రకాల తెలుగు యూనీకోడు ఫాంట్లలోనే ఈ నిఘంటువు తయారవుతుంది.
పటేల్ అనంతయ్య
తెలుగు-ఉర్దూ నిఘంటువు ముప్పైఆరు వేల పదాలతో శ్రీ పటేల్ అనంతయ్య నాయకత్వంలో ఒక కమిటీవారు తయారు చేశారు.అది ఉర్దూ అకాడమీ వారు డి.టి.పి.చేయించి నిధులలేమి కారణంతో ప్రచురించలేదు.
మూలాలు
వర్గం:తెలుగు భాష వర్గం:నిఘంటువులు వర్గం:1938 పుస్తకాలు
భారత పౌరసత్వ సవరణ చట్టం
చరిత్ర
భారత రాజ్యాంగ ఆర్టికల్స్ 5 నుండి 9 వరకూ అనగా రాజ్యాంగ రెండవ విభాగము నుండి పౌరుని గా ఎవరిని గుర్తిస్తారో తెలియ జేస్తుంది.ఇక్కడ పుట్టిన వారు, వారి వారసులు, నమోదు కాబడీన వారు,సహజం గా ఉన్నవారు ,వీటి వివరణ  1955  పౌరసత్వ చట్టం ద్వారా ఇవ్వబడింది. పద్నాలుగు సంవత్సరాలుగా ఈ గడ్డపై నివసించాలి, దానిలో పన్నెండూ సమ్వత్సరాలు పూర్తిగా ఈ దేశము లో నివసించి ఉండాలి. గడచిన ఎనిమిది సంవత్సరాలలో ఆరు సంవత్సరాలు ఈ దేశములో నివసించి, పౌరసత్వానికి ధరఖాస్తు చేస్తున్నప్పుడు ఒక సమ్వత్సరకాలంగా ఇక్కడే నివసిస్తూ ఉండాలి. ఒక శరణార్ధి ని అక్రమ వలస గా గుర్తిస్తే పై రెండు పద్ధతుల ద్వారా కూడా పౌరుడవ్వడనికి ఒప్పుకోరు.ఆఖరుకి పస్ పోర్టు చట్టం, వీదేసీ చట్టం కూడా ఒప్పుకోవు. అక్రమ వలస కు శిక్శ్ఃఅ గా జైలు కాని లేదా తిరిగి పంపించేయడం జరుగుతుంది.
ఈ పౌరసత్వ చట్టం ఇప్పటికి ఐదు సార్లు  సవరించారు. 1986,1992,2003,2005 2015 వీటిలో మూడు సార్లు కాంగ్రెస్ ప్రభుత్వ కాలంలో, రెండూ సార్లు బీజేపీ ప్రభుత్వ హయాం లో నూ సవరణలు జరిగాయి. అక్రమ వలసదారులు భారతదేశ పౌరులుగా మారకుండా నిషేధిస్తున్న 64 సంవత్సరాల కిందటి భారత పౌరసత్వ చట్టాన్ని ఈ పౌరసత్వ సవరణ బిల్లు సవరిస్తుంది. చెల్లుబాటయ్యే పాస్‌పోర్టు, ప్రయాణ పత్రాలు లేకుండా భారతదేశంలోకి ప్రవేశించే విదేశీయులు, అనుమతించిన కాల పరిమితిని దాటి దేశంలో కొనసాగే విదేశీయులను అక్రమ వలసదారులు అని ఆ చట్టం నిర్వచిస్తోంది. ఆ చట్టం ప్రకారం అక్రమ వలసదారులను వారి దేశాలకు తిప్పి పంపించేయటం లేదా జైలులో నిర్బంధించటం చేయవచ్చు. ఒక వ్యక్తి భారత పౌరసత్వం కోసం దరఖాస్తు చేసుకోవటానికి 11 సంవత్సరాల పాటు భారతదేశంలో నివసించి ఉండటం కానీ, ప్రభుత్వం కోసం పనిచేసి ఉండటం కానీ తప్పనిసరి అర్హతలుగా చెప్తున్న నిబంధనను కూడా ఈ బిల్లు సవరిస్తుంది. ఇప్పుడు.. ఆరు మతపరమైన మైనారిటీ సమూహాలకు - హిందువులు, సిక్కులు, బౌద్ధులు, జైనులు, పార్సీలు, క్రైస్తవులకు మినహాయింపు ఉంటుంది. అయితే.. వారు పాకిస్తాన్, అఫ్ఘానిస్తాన్, బంగ్లాదేశ్ దేశాలలో ఏదో ఒక దేశానికి చెందిన వారిమని నిరూపించుకోగలగాలి. అటువంటి వారు పౌరసత్వం పొందటానికి అర్హులు కావాలంటే కేవలం ఆరు సంవత్సరాల పాటు భారతదేశంలో నివసించటం లేదా పని చేసి ఉంటే చాలు. ప్రవాస భారత పౌరులు (ఓవర్‌సీస్ సిటిజన్ ఆఫ్ ఇండియా - ఓసీఐ) కార్డులు గల వ్యక్తులు - భారత సంతతికి చెందిన విదేశీ పౌరులు భారతదేశంలో నిరవధికంగా నివసించటానికి లేదా పని చేయటానికి అనుమతించే వలస హోదా గల వ్యక్తులు.. చిన్న, పెద్ద నేరాలతో స్థానిక చట్టాలను ఉల్లంఘించినట్లయితే వారి ఓసీఐ హోదాను కోల్పోతారని కూడా తాజా సవరణ చెప్తోంది.
విమర్శలు సందేహాలు:
ఆర్టికల్ 14 ప్రకారం పౌరులందరూ సమానమే.అస్సాము లో విద్యార్ధి సంఘాలు (ఈశాన్య రాష్ట్రాల విధ్యార్ధి సంఘాలు-నెసో ఆంగ్లము: ) బందు కు పిలుపు నిచ్చాయి. ఒక లక్ష కు పై గా శరణార్ధులు గా ఉన్న తమిళ స్రిలంక వాసులకు కూడా ఈ పరిధి ని విస్తరించాలని ఆధ్యత్మిక గురువు శ్రీ శ్రీ రవిశంకర్ కోరు తున్నారు. తప్పుడు దిశ లో తీసుకున్న ప్రమాదకరమైన  ప్రయాణమని   అంతర్జాతీయ మత స్వేచ్చ   కోసం పనిచేసే అమెరికా కు చెందిన ఫెడరల్ కమీషన్  అభివర్ణించింది. సుప్రీం కోర్టు పర్యవేక్షణ లో ఈ సంవత్సరమేఅస్సాం లో పూర్తిచేసిన నేషనల్ రిజిస్టర్ ఆఫ్ సిటిజన్ -ఎన్ ఆర్ సి ప్రకారం పందొమ్మిది లక్షల   మంది హిందువులు, ముస్ల్లింల పౌరులుగా నమోదు  కావడనికి అర్హతలేక మిగిలిపోయారు. అయితే కేవలం హిందువులను మాత్రమే చట్టబద్ధం చేయడనికి ఉద్ధేసించినదే ఈ బిల్లు అనే వాదన ఉంది.ఈ బిల్లు వెలివేత పూరితంగా ఉందని, రాజ్యాంగంలో పొందుపరచిన లౌకిక సూత్రాలను ఉల్లంఘిస్తోందని దీనిని వ్యతిరేకిస్తున్న వారు అంటున్నారు. పౌరసత్వం ఇవ్వటానికి మత విశ్వాసాన్ని ఒక నిబంధనగా చేయజాలరని చెప్తున్నారు.రాజ్యాంగం తన పౌరుల పట్ల మత వివక్షను నిషేధిస్తోంది. చట్టం ఎదుట అందరికీ సమానత్వం, సమాన చట్టపరమైన రక్షణను హామీ ఇస్తోంది ఈ సవరణ పట్ల అనేక భయాలు ఉన్నాయి. వాటిలో ఒకటి 1940 లో మహమ్మద్ ఆలీ జిన్నా చేసిన హిందూ, ముస్లిం లు వేరు వేరు విభాలుగా ఉండాల్నే విస్తృత ప్రచారం  తర్వాత 1947 దేశ విభజణ కు దారి తీసింది. ఇలా ఒకముస్లిం దేశం ఏర్పడిన సంధర్భం లో, జాతీయ నాయకులు భారత దేశమును లౌకిక రాజ్యముగా రూపకల్పణ చేసారు. అందుచేతనే 14 వ అధికరణ ప్రతి పౌరునికి సమానత్వపు హక్కు ను దానితోపాటు మత స్వేచ్చ కు ప్రాధన్యత ను ఇవ్వడం జరిగింది. శరణార్ధుల లో నుండి అక్రమ చొరబాటుదారులు గా నిర్ణయిచడానికి ఎన్నుకొన్న కొలమానం ’మతం’ కావడం విమర్శలకు దారి తీసింది.అనగా శరణార్ధులలో రెండు తెగలను సృష్టిస్తుంది ఈ ప్రతిపాదిత బిల్లు. ఈ బిల్లు చట్టం గా మారితే శరణార్ధి గా పాకిస్థాన్, అఫ్గనిస్థాన్, బాంగ్లాదేశ్ ల నుండి వచ్చే  ముస్లిమేతరులు, అనగా  హిందూ, సిక్కు, బుద్ధ, జైన, పార్శి,  క్రైస్తవులకు  దేశం లోనికి రావడానికి ఎటువంటి అనిమతి గాని , సరైన పత్రాలు గాని లేకపోయినా ఆశరణర్ధులు పౌరులౌతారు.ఈ బిల్లు ప్రకారం వీరి ప్రవేశము  అక్రమము కాదు. ఈ బిల్లు ద్వారా తేవాలను కొంటున్న మరొక ముఖ్య మార్పు పైన చెప్పబడిన ఈ దేశాలనుండి వచ్చి  స్థిరపడిన మ్స్లిమేతరుల కాలం పద్నాలుగు సంవత్సరాల నుండి ఆరు సంవత్సరాలకు కు తగ్గించడం. . పౌరసత్వ చట్టానికి వ్యతిరేకంగా దేశం లో అనేక అల్లర్లు, నిరసనలు జరిగాయి. మరోవైపు చట్టానికి అనుకూలంగా ర్యాలీలు జరిగాయి. ఈ చట్టం కేవలం పాక్, బాంగ్లాదేశ్, ఆఫ్గనిస్తాన్ దేశాల్లో మత పీడనకు గురైనవారి కోసమని, ఏ ఒక్కరి పౌరసత్వాన్ని లాక్కోవడానికి ఉద్దేశించినది కాదని కేంద్ర హోమ్ మంత్రి అమిత్ షా స్పష్టం చేసారు. అయితే పౌర చట్టంలో ముస్లింలను మినహాయించడం వివక్షతతో కూడుకున్నదని దేశంలోని ప్రతిపక్షాలు వాదిస్తున్నాయి.
మూలాలు
వర్గం:భారతీయ పౌరసత్వం
మన్మథుడు 2
మన్మథుడు 2 2019లో విడుదలైన తెలుగు సినిమా. అన్నపూర్ణ స్టూడియోస్, వయాకామ్ 18 స్టూడియోస్ బ్యానర్ల పై నాగార్జున, కిరణ్ పి నిర్మించిన ఈ సినిమాకు రాహుల్ రవీంద్రన్ దర్శకత్వం వహించాడు. అక్కినేని నాగార్జున, రకుల్ ప్రీత్ సింగ్, వెన్నెల కిషోర్, సమంత, కీర్తి సురేష్, లక్ష్మి, ఝాన్సీ ప్రధాన పాత్రల్లో నటించిన ఈ సినిమా ఆగష్టు 09, 2019న విడుదలైంది.
కథ
సాంబ శివ రావు ఉరఫ్ స్యామ్ (నాగార్జున) కుటుంబం అంతా పోర్చుగల్ వచ్చి సెటిల్ అవుతారు. స్యామ్ (నాగార్జున)కు పెళ్లి అంటే దూరంగా ఉంటాడు కానీ అమ్మాయిలకు దగ్గరగా ఉంటూ లైఫ్ ను ఎంజాయ్ చేస్తుంటాడు. వయసు దాటిపోతున్నా కూడా పెళ్లి చేసుకోడు. మరోవైపు ఇంట్లో వాళ్లు ఆయనకు పెళ్లి చేయాలనుకుంటారు. దాంతో ఇంట్లో వాళ్ల పోరు తప్పించుకోడానికి పోర్చుగల్‌లో చదువు కోసం వచ్చి, ప్రియుడి చేతిలో మోసపోయి, ఇండియాలో ఉన్న ఫ్యామిలీకి దూరమైన అవంతిక (రకుల్ ప్రీత్ సింగ్) ను అద్దె ప్రియురాలుగా ఇంటికి తెచ్చి తన పెళ్లి చెడగొట్టే పనులు మొదలు పెడతాడు. ఆ తర్వాత ఏం జరిగింది. నిజంగానే అవంతిక, స్యామ్ ప్రేమలో పడ్డారా అనేది మిగతా కథ.
సాంకేతిక నిపుణులు
అన్నపూర్ణ స్టూడియోస్ ఆనంది ఆర్ట్ క్రియేషన్స్ పి. కిరణ్ వయాకామ్ 18
మూలాలు
వర్గం:అక్కినేని నాగార్జున సినిమాలు వర్గం:2019 తెలుగు సినిమాలు వర్గం:2010 తెలుగు సినిమాలు
బనగానపల్లె సంస్థానం
thumb| 1913 మద్రాస్ ప్రెసిడెన్సీ పటంలో బనగానపల్లె సంస్థానం స్థానం బ్రిటిష్ రాజ్ కాలంలో భారతదేశంలోని సంస్థానాల్లో బనగానపల్లె సంస్థానం ఒకటి. ఈ సంస్థానాన్ని 1665 లో స్థాపించారు. దాని రాజధాని బనగానపల్లె. దీని పాలకులు షియా ముస్లింలు. చివరి పాలకుడు ఫిబ్రవరి 23, 1948 న ఇండియన్ యూనియన్‌లో ప్రవేశానికి సంతకం చేశాడు.
చరిత్ర
1601 లో బీజపూర్‌ సుల్తాన్ ఇస్మాయిల్ ఆదిల్ షా మునుపటి పాలకుడు రాజా నంద చక్రవర్తిని తొలగించి, కోటను స్వాధీనం చేసుకున్నప్పుడు, బనగానపల్లె గ్రామం వెలుగు లోకి వచ్చింది. ఒక పెద్ద ప్రావిన్స్‌లో భాగంగా బనగానపల్లెను, బీజాపూర్ సుల్తాను తన విశ్వసనీయ జనరల్ సిద్ది సంబల్ నియంత్రణలో ఉంచాడు. ఆఫ్రికాకు చెందిన సిద్ది, బనగానపల్లె కోటను గణనీయంగా బలపరచాడు.
1665 లో, బీజాపూర్‌కు చెందిన సుల్తాన్ ఆదిల్ షా II అందించిన సేవలకు ప్రతిఫలంగా బనగానపల్లెను, దాని పరిసర ప్రాంతాలతో జాగీరుగా మహమ్మద్ బేగ్ ఖాన్-ఎ-రోజ్‌బహానీకి మంజూరు చేశాడు. రోజ్‌బహానీ మగ వారసులు లేకుండా మరణించాడు. అతడి దత్తపుత్రుడైన ముహమ్మద్ బేగ్ ఖాన్ నజ్మ్-ఇ-సాని, ఫైజ్ అలీ ఖాన్ బహదూర్ పేరుతో ఈ ఎస్టేట్‌ను చేపట్టాడు. ఫైజ్ అలీ, అతని సోదరుడు ఫజల్ అలీ బీజాపూర్ సుల్తాన్ క్రింద ఉన్న అధికారులు. ఆ హోదాలోనే రోజ్‌బహానీతో పరిచయం కలిగింది. కొన్ని వర్గాల సమాచారం ప్రకారం, ఫైజ్ అలీ రోజ్‌బహానీ మనుమడు -కుమార్తెకు కుమారుడు. ఈ రెండు విధాలు గానూ వారసత్వం ఖచ్చితంగా చట్టబద్ధమైనది కాదు. కానీ రోజులు చాలా అస్థిరంగా ఉన్న కాలమది. చట్టపరమైన మంచి చెడుల కంటే, నియంత్రణ చాలా ముఖ్యం. 1686 లో ఔరంగజేబు నేతృత్వం లోని మొఘలుల చేతిలో ఓడిపోయాక బీజాపూర్ సుల్తానేట్ అస్తమించింది. అదృష్టవశాత్తూ, ఔరంగజేబు యొక్క దక్కను ప్రతినిధి, ముబారిజ్ ఖాన్ మరెవరో కాదు, ఫైజ్ అలీ ఖాన్ మామగారు. ముబారిజ్ ఖాన్ జోక్యంతో బనగానపల్లె ఫైఫ్ ఫైజ్ అలీ ఖాన్‌కు దక్కింది.
అయితే, ఫైజ్ అలీ ఖాన్ కూడా మగ వారసుడు లేకుండానే మరణించాడు
బనగానపల్లెను ఫైజ్ ఆలీ ఖాన్ వారసులు, మొఘల్ సామ్రాజ్యానికి సామంతులుగా పాలించారు. హైదరాబాదు నిజాం 1724 లో మొఘలుల నుంచి స్వాతంత్ర్యం ప్రకటించుకున్నాక, బనగానపల్లె హైదరాబాదుకు సామంత రాజ్యంగా మారింది. ఫైజ్ అలీ ఖాన్ కూడా మగ వారసుడు లేకుండానే మరణించాడు. బనగానపల్లెకు అతని మనవడు హుస్సేన్ అలీ ఖాన్ వారసత్వంగా వచ్చాడు. హుస్సేన్ అలీ ఖాన్ పాలన ముగిసే సమయానికి, మైసూర్‌కు చెందిన హైదర్ అలీ ఈ ప్రాంతంలో తన ప్రాబల్యాన్ని విస్తరిస్తున్నాడు. హుస్సేన్ అలీ ఖాన్ హైదర్ అలీకి తన విధేయతను మార్చుకున్నాడు. హుస్సేన్ అలీ ఖాన్ 1783 లో మరణించాడు. అతని చిన్న కుమారుడు గులాం ముహమ్మద్ అలీ రాజ్యానికివచ్చాడు. అతడు చిన్నవాడు కావడం చేత అతడి మామ రాజ ప్రతినిధిగా ఉండేవాడు. ఒక సంవత్సరం వ్యవధిలో, హైదర్ వారసుడు టిప్పు సుల్తాన్ వారిని బనగానపల్లె నుండి తరిమివేసాడు. వారు హైదరాబాదులో ఆశ్రయం పొందారు. 1789 లో బనగానపల్లెను తిరిగి పొందటానికి తిరిగి వచ్చారు. కొంతకాలం తర్వాత, సమీపంలోని చెంచెలిమల జాగీర్‌ను బనగానపల్లె నవాబు వివాహం ద్వారా పొందాడు.
19 వ శతాబ్దం ప్రారంభంలో బనగానపల్లె బ్రిటిష్ ఇండియాలో సంస్థానంగా మారింది. మద్రాసు ప్రెసిడెన్సీ గవర్నరు, ఆర్థిక దుర్వ్యవహారాల కారణంగా  రెండుసార్లు సంస్థాన పరిపాలనను తన చేతుల్లోకి తీసుకున్నాడు - మొదటిసారి 1832 నుండి 1848 వరకు, రెండవసారి 1905 లో కొన్ని నెలల పాటు.
1901 లో బనగానపల్లె సంస్థానం 660 చ.కి.మీ. విస్తీర్ణంతో, 32,264 జనాభా కలిగి ఉండేది.
పాలకులు
1665 - 1876 మధ్య బనగానపల్లె రాష్ట్ర పాలకులకు "కిలాదార్" అనే బిరుదు ఉండేది.
మూలాలు
వర్గం:ఆంధ్రప్రదేశ్ సంస్థానాలు
ఆశ్వయుజ శుద్ధ దశమి
ఆశ్వయుజ శుద్ధ దశమి అనగా ఆశ్వయుజమాసములో శుక్ల పక్షములో దశమి తిథి కలిగిన రోజు.
మరణాలు
2007
మూలాలు
వర్గం:ఆశ్వయుజమాసము
బెల్తంగడి శాసనసభ నియోజకవర్గం
బెల్తంగడి శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం దక్షిణ కన్నడ జిల్లా, దక్షిణ కన్నడ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:కర్ణాటక శాసనసభ నియోజకవర్గాలు
జి. సాయన్న
వ్యక్తిగత జీవితం
సాయన్నకు గీతతో వివాహం జరిగింది. వారికి 3 కుమార్తెలు, 1 కుమారుడు ఉన్నారు.
రాజకీయ విశేషాలు
సాయన్న తెలుగుదేశం పార్టీతో తన రాజకీయ జీవితాన్ని ప్రారంభించాడు. ఉమ్మడి ఆంధ్రప్రదేశ్ రాష్ట్రంలో 1994 నుండి 2009 వరకు మూడుసార్లు తెలుగుదేశం పార్టీ తరపున సికింద్రాబాద్ కంటోన్మెంట్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు. 2009లో జరిగిన ఎన్నికల్లో ఓడిపోయాడు. తెలంగాణ రాష్ట్రం ఏర్పడిన తరువాత 2014 లో జరిగిన తెలంగాణ సార్వత్రిక ఎన్నికల్లో భాగంగా తెలుగుదేశం పార్టీ అభ్యర్థిగా పోటీచేసి సమీప తెలంగాణ రాష్ట్ర సమితి పార్టీ అభ్యర్థి గజ్జెల నగేష్ పై 3275 ఓట్ల మెజారిటీ తో గెలుపొందాడు. ఆయన 2015లో తిరుమల తిరుపతి దేవస్థానం (టీటీడీ) పాలకమండలి సభ్యుడిగా నియమితుడయ్యాడు. తరువాత టిఆర్ఎస్ పార్టీలో చేరాడు. 2018 లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ పై పోటీ చేసి సమీప కాంగ్రెస్ పార్టీ అభ్యర్థి సర్వే సత్యనారాయణ పై 37,568 ఓట్ల మెజారిటీతో గెలుపొందాడు.
ఇతర వివరాలు
చైనా, హాంకాంగ్, మలేషియా, సింగపూర్, దక్షిణ కొరియా, అమెరికా సంయుక్త రాష్ట్రాలు దేశాలు సందర్శించాడు.
మరణం
కొంతకాలంగా అనారోగ్యంతో బాధపడుతున్న సాయన్న 2023, ఫిబ్రవరి 19న హైదరాబాదులోని ఓ ఆసుపత్రిలో చికిత్స పొందుతూ తుది శ్వాస విడిచాడు.
మూలాలు
వర్గం:1951 జననాలు వర్గం:తెలంగాణ శాసన సభ్యులు (2014) వర్గం:తెలంగాణ శాసన సభ్యులు (2018) వర్గం:హైదరాబాదు జిల్లా వ్యక్తులు వర్గం:హైదరాబాదు జిల్లా రాజకీయ నాయకులు వర్గం:హైదరాబాదు జిల్లా నుండి ఎన్నికైన ఆంధ్రప్రదేశ్ శాసన సభ్యులు వర్గం:హైదరాబాదు జిల్లా నుండి ఎన్నికైన శాసన సభ్యులు వర్గం:తెలంగాణ రాష్ట్ర సమితి రాజకీయ నాయకులు వర్గం:పార్టీలు ఫిరాయించిన రాజకీయ నాయకులు వర్గం:ఆంధ్రప్రదేశ్ శాసన సభ్యులు (1994) వర్గం:ఆంధ్రప్రదేశ్ శాసన సభ్యులు (2004) వర్గం:ఆంధ్రప్రదేశ్ శాసన సభ్యులు (1999) వర్గం:2023 మరణాలు
కందికొండ యాదగిరి
కందికొండ (1973 అక్టోబరు 13 - 2022 మార్చి 12) గా పిలువబడే కందికొండ యాదగిరి ప్రముఖ సినీ గీత రచయిత, కవి, కథకుడు. 20 ఏళ్ల సినీ ప్రస్థానంలో 1300లకు పైగా పాటలు రాశారు.
జీవిత విశేషాలు
కందికొండ స్వస్థలం వరంగల్ జిల్లా నర్సంపేట మండలంలోని నాగుర్లపల్లి గ్రామం. ప్రాథమిక విద్య సొంతూర్లోనే పూర్తిచేసాడు. డిగ్రీ వరకు మహబూబాబాద్ లో చదువుకున్నాడు. ఉస్మానియా విశ్వవిద్యాలయం నుంచి యం.ఎ (తెలుగు లిటరేచర్), యం.ఎ (పొలిటికల్ సైన్స్) చేసారు. కందికొండ తాను చదువుకునే రోజుల నుంచే పాటలు రాయడం నేర్చుకున్నాడు.
కందికొండ సినీరంగంలో అడుగుపెట్టిన నాటి నుండి పన్నెండేళ్ళ సినీ ప్రస్థానంలో వేయికి పైగా పాటలు వ్రాసారు. అంతేకాకుండా తెలంగాణ నేపథ్యంలో ఎన్నో జానపద గీతాలు కూడా రచించారు. ఆయన బతుకమ్మ నేపథ్యంలో రాసిన పాటలు పల్లెపల్లెనా, గడపగడపనా, జనాల నోటన మార్మోగాయి.
ఆయన పాటలే కాదు కవిత్వం రాయటంలోనూ దిట్ట. తెలంగాణా యాసలో మనసుకు హత్తుకునేలా కవిత్వం రాయటం ఆయన ప్రత్యేకత. మట్టిమనుషుల వెతలను, పల్లె బతుకు చిత్రాన్ని కథలుగా రచించి ఆయన కథకుడిగా కూడా విశేష ఆదరణ పొందారు.
మరణం
49 ఏళ్ల కందికొండ క్యాన్సర్‌ని జయించి, కొంత కాలంగా అనారోగ్యంతో బాధపడుతూ 2022 మార్చి 12న హైదరాబాదులోని తన ఇంట్లో మరణించాడు.
ఇతర లింకులు
వర్గం:తెలుగు సినిమా పాటల రచయితలు వర్గం:వరంగల్లు గ్రామీణ జిల్లా కవులు వర్గం:విప్లవ రచయితలు వర్గం:వరంగల్లు గ్రామీణ జిల్లా సినిమా పాటల రచయితలు వర్గం:2022 మరణాలు
అలమేలు మంగ
అలమేలు మంగ లేదా పద్మావతి, కలియుగంలో వేంకటేశ్వరుని దేవేరిగా శ్రీమహాలక్ష్మి స్వరూపం. తిరుపతి సమీపంలోని తిరుచానూరు లేదా "ఆలమేలు మంగాపురం"లోని అలమేలు మంగ ఆలయం ప్రసిద్ధమైనది.
లక్ష్మియే అలమేలు
శ్రీనివాసుని దేవేరులుగా అలమేలు మంగ, లక్ష్మి, భూదేవి, శ్రీదేవి, పద్మావతి, అండాళ్, గోదాదేవి, బీబీ నాంచారి వంటి అనేక పేర్లు పేర్కొనబడడంవల్ల సామాన్యభక్తులలో కొంత అయోమయం నెలకొంటుంది. సంప్రదాయ గాధలను బట్టి ఈ దేవతలను గురించి ఇలా చెప్పవచ్చును.
thumb|right|తిరుచానూరు పద్మావతి అమ్మవారి ఉద్యాన వనంలో వున్న చిన్న కోనేరు thumb|left|తిరుచానూ శ్రీ పద్మావతి అమ్మవారి ఆలయం ముందు వున్న అర్చన వివరాలను తెలిపే బోర్డు
ఈ కథనాల సారంగానూ, స్థల పురాణాల వల్లనూ, సాహిత్యంలో ప్రస్తావనలను బట్టీ, అర్చనాది ఆచారాలనుబట్టీ లక్ష్మీదేవియే "పద్మావతి" లేదా "అలమేలు మంగ" అనీ, అమెయే తిరుమల కొండపై శ్రీవారి మూర్తి వక్షస్థలంపై ఉన్న హృదయలక్ష్మి అనీ, ఆమెయే తిరుచానూరు ఆలయంలో వెలసిన అలమేలు మంగ అనీ భావించవచ్చును. అన్నమయ్య సంకీర్తనలలో అలమేలు మంగను శ్రీమహాలక్ష్మిగా పదే పదే వర్ణించాడు (క్షీరాబ్ధి కన్యకకు శ్రీ మహాలక్ష్మికిని నీరజాలయకును నీరాజనం ... ... జగతి అలమేలు మంగ చక్కదనములకెల్ల నిగుడు నిజ శోభల నీరాజనం)
పద్మావతిని పద్మశాలీలు తమ ఇంటి ఆడపడుచుగా భావిస్తారు. ఈ ప్రాంతంలో బట్టల వ్యాపారం చేసే ధనికులైన పద్మశాలీలు పద్మావతి అమ్మవారి ఆలయం నిర్మాణం కోసం తాళ్ళపాక చిన్నన్నకు 16వ శతాబ్దంలో 20 వేల వరహాలు విరాళం సమర్పించినట్లుగా శాసనాధారాలున్నాయి. పంచ భూతములనెడు పలువన్నెల నూలుతో నేసి, నీడనుండి చీరలమ్మే నే బేహారి - అని అన్నమయ్య వేంకటేశ్వరుని నర్ణించడం గమనించ దగిన విషయం.
అలమేలు మంగ ఆలయం
చారిత్రిక ఆధారాల ప్రకారం పల్లవ రాజుల కాలంలో ఇది "తిరువెంగడ కూటం"గా ఉంది. ఇంతకు ముందు కాలంలో ఇక్కడ వెంకటేశ్వర స్వామి గుడి ఒకటుండేది. తరువాత ఆ విగ్రహాలను వేరే చోటికి తరలించారు.
తిరుమల వేంకటేశ్వర స్వామిని దర్శనం చేసుకున్న తరువాత తిరుచానూరులో కొలువై ఉన్న శ్రీ పద్మావతి అమ్మవారిని దర్శించుకోకపోతే ఆ యాత్రకు ఫలం లభించదని ప్రతీతి.
సేవలు, సంప్రదాయాలు
అమ్మవారి ఆలయంలో ప్రతిదినం ఉదయం సుప్రభాత సేవ జరుగుతుంది. తరువాత సహస్ర నామార్చన, కళ్యాణోత్సవము, ఊంజల్ సేవ ఉంటాయి. రాత్రి ఏకాంత సేవ అనంతరం ఆలయం మూసివేస్తారు. ప్రతి సోమవారం "అష్టదళ పదపద్మారాధన" జరుగుతుంది. శుక్రవారం అభిషేకం జరుగుతుంది. గురువారం తిరుప్పావడ సేవ ఉంటుంది. శ్రావణమాసంలోను, మరి కొన్ని దినాలలోను లక్ష్మీపూజ జరుగుతుంది. ఇక్కడ ప్రసాదంతో పాటు ఇచ్చే పసుపు కుంకుమలను భక్తులు అతి పవిత్రమైనవిగా స్వీకరిస్తారు. thumb|right|తిరుచానూరు, శ్రీ పద్మావతి అమ్మవారి ఉద్యానవనంలో వున్న ఒక మండపము
"కార్తీక బ్రహ్మోత్సవాలు" ఇక్కడి ముఖ్యమైన ఉత్సవం. అమ్మవారి అవతరణ దినమైన కార్తీక శుద్ధ పంచమి నాడు తిరుమలనుండి గజవాహనంపై వచ్చే చక్రత్తాళ్వార్‌తో అమ్మవారు స్నానమాచరించడం సంప్రదాయం. ఆ సుముహూర్తంలో లక్షలాది జన సందోహం భక్తితో పుష్కరిణిలో స్నానమాచరిస్తారు. ఆది శంకరాచార్యులు అమ్మవారికి అలంకరించినట్లు చెప్పబడే మంగళ సూత్రాలను దర్శిస్తారు. దసరాకు నవరాత్రి ఉత్సవాలు జరుగుతాయి. ఇంకా తెప్పోత్సవం, వసంతోత్సవం, రథ సప్తమి ముఖ్యమైన ఉత్సవాలు. సుందరరాజ స్వామి గుడిలో మూడు రోజుల పాటు అవతారోత్సవం జరుగుతుంది.
స్తోత్రములు
thumb|right|అమ్మ వారి కోనేరు, దాని వెనక వున్నవి అమ్మవారి ఆలయ గోపురాలు
విశేషాలు
పదివేల జనాభా మాత్రమే ఉన్న తిరుచానూరులో 50కి పైగా కళ్యాణ మంటపాలున్నాయి. ఏటా వెయ్యికి పైగా వివాహాలు జరుగుతాయి.అందులో రాధాకృష్ణ కల్యాణ మండపం ఆలయం వెనుక భాగంలో ఉంటుంది. శుభకార్యాలకు,వివాహాది కార్యాలకు,బస చేయుటకు శుభసూచకంగా భక్త్తులు భావిస్తుంటారు.బస చేయుటకు రాధా కృష్ణ కల్యాణ మంటపం అనువైన చోటుగా భావిస్తారు..భక్తులు.వసతి గదులు మరియు సామాను భద్రపరుచు లాక్కెర్లు, స్నానపు గదులు అందుబాటులో ఉంటాయి...!!
ఘటకేసర్ పురపాలకసంఘం
ఘటకేసర్ పురపాలకసంఘం, తెలంగాణ రాష్ట్రం, మేడ్చల్ మల్కాజిగిరి జిల్లా కు చెందిన ఒక పట్టణ స్థానిక స్వపరిపాలన సంస్థ. ఘటకేసర్ పట్టణం దీని ప్రధాన పరిపాలన కేంద్రం. ఈ పురపాలక సంఘం మల్కాజ్‌గిరి లోకసభ నియోజకవర్గం లోని మేడ్చల్ శాసనసభ నియోజకవర్గం పరిధిలో ఉంది.
చరిత్ర
మేజర్ గ్రామ పంచాయితీగా ఉన్న ఘటకేసర్, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.
భౌగోళికం
ఘటకేసర్ 17.50 చదరపు కిలోమీటర్ల విస్తీర్ణంలోఉంది. ఇది 17.45°N, 78.685°W అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 30 కిలోమీటర్ల దూరంలో ఉంది.
జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 22657 మంది కాగా, అందులో 11692 మంది పురుషులు, 10965 మంది మహిళలు ఉన్నారు. 5172 గృహాలు ఉన్నాయి ఇది పరిపాలనా పరంగా మునిసిపాలిటీ 22 రెవెన్యూ వార్డులుగా విభజించబడింది.
పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 18 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి ఐదు సంవత్సరాలు పదవిలో కొనసాగుతారు.
వెలుపలి లంకెలు
వర్గం:మేడ్చల్ మల్కాజిగిరి జిల్లా పురపాలక సంఘాలు వర్గం:2018 స్థాపితాలు
టి.ఎస్.భగవతి
thumb|టి.ఎస్.భగవతి టి.ఎస్.భగవతి ఒక తమిళ సినిమా నేపథ్యగాయిని. ఈమె తెలుగు, కన్నడ సినిమాలలో కూడా పాటలు పాడింది.
బయటి లింకులు
వర్గం:తెలుగు సినిమా నేపథ్యగాయకులు వర్గం:తమిళ సినిమా నేపథ్యగాయకులు వర్గం:కన్నడ సినిమా నేపథ్యగాయకులు వర్గం:తెలుగు సినిమా మహిళా నేపథ్య గాయకులు
పూర్వా ఎక్స్‌ప్రెస్
పూర్వా ఎక్స్‌ప్రెస్ అనేది భారతీయ రైల్వేలు, తూర్పు రైల్వే జోన్ ద్వారా నిర్వహించబడుతున్న సూపర్ ఫాస్ట్ ఎక్స్‌ప్రెస్.ఈ రైలు పశ్చిమ బెంగాల్లో గల హౌరా నుండి దేశ రాజధాని అయిన క్రొత్త ఢిల్లీ వరకు నడుస్తుంది.పూర్వా అను పదం భారతదేశం యొక్క తూర్పు భాగాన్ని సూచిస్తుంది.ఈ రైలు తూర్పు భారత రాష్టాలయిన పశ్చిమ బెంగాల్, బీహార్, జార్ఖండ్ ల మీదుగా ప్రయాణిస్తుంది.2013, ఏప్రిల్ 30 నుండి పూర్వా ఎక్స్‌ప్రెస్ కు యల్.హెచ్.బి భోగీలను అమర్చుట జరిగింది. దీని అత్యధిక వేగం గంటకు 130 కిలో మీటర్లు.ఇది రాజధాని ఎక్స్‌ప్రెస్ రైలు బండ్ల తరువాత తూర్పు భారత రాష్టాలలో అత్యంత రద్ధి కలిగిన ఎక్స్‌ప్రెస్.
టాక్షన్
పూర్వా ఎక్స్‌ప్రెస్ కు హౌరాకు చెందిన WAP-4/WAP 7 లోకో మొటివ్ ను ఉపయోగిస్తున్నారు.
కోచ్ల్ అమరిక
పూర్వా ఎక్స్‌ప్రెస్ లో మొదటి తరగతి ఎ.సి భోగీలు 1, రెండవ తరగతి ఎ.సి భోగీలు 2, మూడవ తరగతి ఎ.సి భోగీలు 5, స్లీపర్ భోగీలు 9, అరక్షిత భోగీలు 2, జనరేటర్ 2 కలిపి మొత్తం 21 భోగీలుంటాయి.
సంఘటనలు
2014 డిసెంబరు 14 న హౌరా నుండి క్రొత్త ఢిల్లీ వెళుతున్న పూర్వా ఎక్స్‌ప్రెస్ స్వల్ప ప్రమాదానికి గురవడంతో 11స్లీపర్,1 పాంట్రీ కార్ పట్టాలు తప్పాయి.ఆ సమయంలో రైలు నెమ్మదిగా ప్రయాణిస్తుండడంతో ఎవరికి గాయాలు కాలేదు.
బయటి లింకులు
కోల్‌కాతా
వర్గం:భారతీయ రైల్వేలు ప్రయాణీకుల రైళ్లు వర్గం:భారతీయ ఎక్స్‌ప్రెస్ రైళ్ళు వర్గం:తూర్పు రైల్వే సూపర్‌ఫాస్ట్ ఎక్స్‌ప్రెస్ రైళ్ళు వర్గం:తూర్పు రైల్వే ఎక్స్‌ప్రెస్ రైళ్ళు
గోధూళి (1977 సినిమా)
గోధూళి 1977లో విడుదలైన హిందీ చలనచిత్రం. ఎస్.ఎల్.భైరప్ప రాసిన తబ్బాలియు నీనాడే మగనే నవల ఆధారంగా బి.వి. కారంత్, గిరీష్ కర్నాడ్ దర్శకత్వంలో విడుదలైన ఈ చిత్రంలో కుల్భూషన్ ఖర్బందా, ఓం పురి, నసీరుద్దీన్ షా తదితరులు నటించారు. ఈ చిత్రం కన్నడంలో తబ్బాలియు నీనాడే మగనే పేరుతో తెరకెక్కింది.
కథానేపథ్యం
విదేశాల్లో వ్యవసాయశాస్త్రం చదివిన గ్రామీణ యువకుడు యుఎస్ నుండి తిరిగివస్తూ తన అమెరికన్ భార్యను గ్రామానికి తీసుకువచ్చే నేపథ్యంతో ఈ చిత్రం రూపొందించబడింది.
ఇతర లంకెలు
వర్గం:1977 సినిమాలు వర్గం:హిందీ సినిమా వర్గం:గిరీష్ కర్నాడ్ చిత్రాలు
ఆశ్వయుజ బహుళ అమావాస్య
ఆశ్వయుజ బహుళ అమావాస్య అనగా ఆశ్వయుజమాసములో కృష్ణ పక్షము నందు అమావాస్య తిథి కలిగిన రోజు.
మరణాలు
2007
మూలాలు
వర్గం:ఆశ్వయుజమాసము
బ్రాందీ డైరీస్
బ్రాందీ డైరీస్‌ 2021లో విడుదలైన తెలుగు సినిమా. కలెక్టీవ్ డ్రీమర్స్ బ్యానర్ పై లేళ్ల శ్రీకాంత్‌ నిర్మించిన క్రౌడ్‌ ఫండెడ్‌ సినిమాకు శివుడు దర్శకత్వం వహించాడు. గరుడ శేఖర్, సునీత సద్గురు హీరో హీరోయిన్లుగా నటించిన సినిమా ట్రైలర్‌ను మార్చి 25, 2021న విడుదల చేశారు. బ్రాందీ డైరీస్ సినిమా ఆగష్టు 13న విడుదలైంది.
కథ
ఆరుగురు వ్యక్తుల చుట్టూ తిరుగుతుంది. ఆల్కహాల్ తాగితే వచ్చే ఇబ్బందులు ఏమిటి, దాని వలన ఎం నష్టం జరుగుతుందనేదే సినిమా కథ.
మూలాలు
వర్గం:2021 తెలుగు సినిమాలు వర్గం:2021 సినిమాలు
సువర్ణభూమి విమానాశ్రయం
సువర్ణభూమి విమానాశ్రయం (థాయ్: ท่าอากาศยาน สุวรรณภูมิ) థాయ్ ల్యాండ్ లోని బ్యాంకాక్ లో ఉంది. దీనిని బ్యాంకాక్ విమానాశ్రయం అని కూడా పిలుస్తారు. బ్యాంకాక్ మెట్రోపాలిటన్ ప్రాంతానికి సేవలందిస్తున్న రెండు అంతర్జాతీయ విమానాశ్రయాలలో ఇది ఒకటి. మరొకటి డాన్ ముయాంగ్ అంతర్జాతీయ విమానాశ్రయం (DMK). సువర్ణభూమి విమానాశ్రయం 3,240 హెక్టార్ల (32.4 కిమీ2; 8,000 ఎకరాలు) విస్తీర్ణంలో ఉంది, ఇది ఆగ్నేయాసియాలోని అతిపెద్ద అంతర్జాతీయ విమానాశ్రయాలలో ఒకటిగా, విమానయానానికి ప్రాంతీయ కేంద్రంగా మారింది.
పేరు-అర్థం
సంస్కృతం లో సువర్ణ భూమి అనగా బంగారు భూమి అని అర్థం. ఈ పేరును దివంగత రాజు భూమిబోల్ అదుల్యదేజ్ ఎంచుకున్నాడు, దీని పేరు బౌద్ధులు పాలించిన సువర్ణమైన రాజ్యాన్ని సూచిస్తుంది. ఇది గంగానదికి తూర్పున, ఆగ్నేయాసియాలో ఉండేది. దీనిని ఉద్దేశించి థాయ్ ప్రభుత్వం బ్యాంకాక్ విమానాశ్రయానికి సువర్ణభూమి విమానాశ్రయం అని పేరు పెట్టింది.
చరిత్ర
సువర్ణభూమి అధికారికంగా పరిమిత దేశీయ విమాన సర్వీసుల కోసం 15 సెప్టెంబర్ 2006న ప్రారంభించబడింది. 28 సెప్టెంబర్ 2006న దేశీయ, అంతర్జాతీయ వాణిజ్య విమాన.రవాణాలు ప్రారంభమయ్యాయి.
ఈ విమానాశ్రయం ప్రస్తుతం థాయ్ ఇంటర్నేషనల్ ఎయిర్‌వేస్, థాయ్ స్మైల్ ఎయిర్‌వేస్, బ్యాంకాక్ ఎయిర్‌వేస్, థాయ్ వియెట్‌జెట్ ఎయిర్‌లకు ప్రధాన కేంద్రంగా ఉంది. ఇది ఆసియా, ఓషియానియా, యూరప్, ఆఫ్రికాలను అనుసంధానించే వివిధ విదేశీ క్యారియర్‌లకు ప్రాంతీయ గేట్‌వేగా, కనెక్టింగ్ పాయింట్‌గా పనిచేస్తుంది.
ర్యాంకింగ్
2020లో ప్రపంచంలోని అగ్రశ్రేణిలో ఉన్న వంద విమానాశ్రయాలలో సువర్ణభూమి విమానాశ్రయం 48వ స్థానంలో ఉంది. 2019లో 46వ స్థానంలో, 2017లో 38వ స్థానంలో, 2016లో 36వ స్థానంలో ఉంది. 2018లో థాయ్‌లాండ్ డెవలప్‌మెంట్ రీసెర్చ్ ఇన్‌స్టిట్యూట్ (TDRI) చేసిన పరిశోధన ప్రకారం, విమానాశ్రయం ర్యాంకింగ్ గత ఆరేళ్లుగా మెరుగుపడలేదు.
ఆక్రమణ
26 నవంబర్, 2008న, పీపుల్స్ అలయన్స్ ఫర్ డెమోక్రసీ ద్వారా విమానాశ్రయాన్ని అక్రమంగా ఆక్రమించి, డిపార్చర్ లాంజ్‌ను మూసివేసి, నిష్క్రమణలను అడ్డుకున్నారు. దాదాపు 3,000 మంది ప్రయాణికులు ప్రధాన టెర్మినల్‌లో చిక్కుకుపోయారు. మరో 3,50,000 మంది దేశంలోని అన్ని విమానాలల్లో నిలిచిపోయారు. పీపుల్స్ అలయన్స్ ఫర్ డెమోక్రసీ 12:00 గంటలకు కంట్రోల్ టవర్‌ను స్వాధీనం చేసుకుంది. 2 డిసెంబర్ 2008న, నిరసనకారులు చట్టవిరుద్ధంగా నిరసనలు చేస్తున్నందున విమానాశ్రయం నుండి బయలుదేరడానికి అంగీకరించి, విమానాల పునఃప్రారంభానికి అనుమతి ఇచ్చారు.
సైక్లింగ్ ట్రాక్
డిసెంబర్ 2015లో, సువర్ణభూమి విమానాశ్రయం చుట్టూ ఒక సైక్లింగ్ ట్రాక్‌ను ప్రవేశపెట్టాయి. స్కై లేన్ ప్రవేశ ద్వారం విమానాశ్రయ ప్రాంతం ఈశాన్య మూలలో ఉంది. సైక్లింగ్ చేసే వారు తమ సైకిళ్లు, బైక్‌లను ఉచితంగా ఇక్కడకు తీసుకురావచ్చు. స్కై లేన్ అనేది సైక్లింగ్ కోసం మాత్రమే నిర్మించబడింది. స్కై లేన్ పొడవు 23.5 కిమీ, ఇది ఆసియాలోనే అతి పొడవైనది. సైక్లింగ్ చేసేవారి కోసం ప్రత్యేకంగా రూపొందించబడిన స్కై లేన్ సౌకర్యాలలో వైద్య సదుపాయాలు, దుకాణాలు, ఆహారం, పానీయాలు, ట్రాక్, పార్కింగ్, విశ్రాంతి స్థలం ఉన్నాయి. ప్రవేశ ద్వారం 06:00 నుండి 18:00 వరకు తెరిచి ఉంటుంది.23 నవంబర్ 2018న, సువర్ణభూమి విమానాశ్రయంలో సైక్లింగ్ లేన్‌ను అధికారికంగా ప్రారంభించారు. ట్రాక్‌ను హ్యాపీ అండ్ హెల్తీ బైక్ లేన్‌గా నిర్ణయించారు.
మూలాలు
వర్గం:థాయిలాండ్
జబ్బొవాల్
భౌగోళికం, జనాభా
జబ్బొవాల్ (Jabbowal) (123) అన్నది అమృత్‌సర్ జిల్లాకు చెందిన బాబా బాకలా తాలూకాలోని గ్రామం, ఇది 2011 జనగణన ప్రకారం 731 ఇళ్లతో మొత్తం 4093 జనాభాతో 813 హెక్టార్లలో విస్తరించి ఉంది. సమీప  పట్టణమైన రయ్యా అన్నది 18 కి.మీ. దూరంలో ఉంది. గ్రామంలో మగవారి సంఖ్య 2178, ఆడవారి సంఖ్య 1915గా ఉంది. షెడ్యూల్డ్ కులాల సంఖ్య 1589 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37732.
విద్యా సౌకర్యాలు
సమీప బాలబడులు (బాబా బాకలా) గ్రామానికి 10 కిలోమీటర్ల కన్నా దూరంలో ఉంది. సమీప మాధ్యమిక పాఠశాల (Malowal)గ్రామానికి 5 కిలోమీటర్ల లోపే ఉంది. గ్రామంలో 1 ప్రభుత్వ సీనియర్ మాధ్యమిక పాఠశాల ఉంది.
సమీప వృత్తివిద్యా శిక్షణ పాఠశాలలు (బాబా బాకలా) గ్రామానికి 10 కిలోమీటర్ల కన్నా దూరంలో ఉంది.
సమీప దివ్యాంగుల ప్రత్యేక పాఠశాల (Jalandhar) గ్రామానికి 10 కిలోమీటర్ల కన్నా దూరంలో ఉంది.
ప్రభుత్వ వైద్య సౌకర్యాలు
సమీప ప్రాథమిక ఆరోగ్య కేంద్రాలుగ్రామానికి 5 నుంచి 10 కిలోమీటర్ల లోపే ఉంది. గ్రామంలో 1 ప్రాథమిక ఆరోగ్య ఉప కేంద్రం ఉంది.
గ్రామంలో 1 ఆసుపత్రిఉంది. గ్రామంలో 1 పశు వైద్యశాలఉంది.
ప్రైవేటు వైద్య సౌకర్యాలు
గ్రామంలో 1 అవుట్-పేషెంట్ వైద్య సౌకర్యంఉంది.
* గ్రామంలో 1 ఎంబిబిఎస్ డిగ్రీలు కలిగిన వైద్యుడు/ఉన్నారు
గ్రామంలో 3 మందుల దుకాణాలుఉన్నాయి
సమాచార, రవాణా సౌకర్యాలు
ఇంటర్నెట్ కెఫెలు /సామాన్య సేవా కేంద్రాలుగ్రామంలో ఉన్నాయి
గ్రామం ప్రధాన జిల్లా రోడ్డుతో అనుసంధానం కాలేదు. సమీప ప్రధాన జిల్లా రోడ్డుగ్రామానికి 5 నుంచి 10 కిలోమీటర్ల లోపే ఉంది.
ఆరోగ్యం, పోషణ, వినోద సౌకర్యాలు
..
విద్యుత్తు
. 1 12 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబర్)లో విద్యుత్ సరఫరా ఉంది. .
భూమి వినియోగం
జబ్బొవాల్ (Jabbowal) (123) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో):
తయారీ వస్తువులు, పరిశ్రమలు, ఉత్పత్తులు
జబ్బొవాల్ (Jabbowal) (123) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ): గోధుమలు, బియ్యం,మొక్కజొన్న
మూలాలు
వర్గం:అమృత్‌సర్ వర్గం:బాబా బకాలా తాలూకా గ్రామాలు
దివాకర్ పుండిర్
దివాకర్ పుండిర్ (జననం 11 నవంబరు 1975) తెలంగాణ రాష్ట్రానికి చెందిన సినిమా నటుడు, మోడల్. బాలీవుడ్‌ సినిమాలలో నటించాడు. 1998లో గ్రావియరా మిస్టర్ ఇండియా టైటిల్‌ను కూడా గెలుచుకున్నాడు. జర్మనీ లో జరిగిన మిస్టర్ ఇంటర్‌కాంటినెంటల్ కాంటెస్ట్‌లో రెండో రన్నరప్‌గా నిలిచాడు.
జననం
దివాకర్ 1975, నవంబరు 11న తెలంగాణ రాష్ట్ర రాజధాని హైదరాబాదు లో జన్మించాడు. దివాకర్ తండ్రి ఆర్మీ అధికారి. కమర్షియల్ పైలట్ లైసెన్స్ కలిగి ఉన్న దివాకర్, సినిమాల్లోకి రావడానికి ముందు పైలట్ గా పనిచేశాడు.
మోడలింగ్ రంగం
లైఫ్‌బాయ్ సబ్బు, వర్ల్‌పూల్ రిఫ్రిజిరేటర్‌లు, హ్యుందాయ్ వెర్నా, హోండా యాక్టివా, స్కోడా ర్యాపిడ్, పార్లే బేక్స్‌మిత్ వంటి బ్రాండ్‌లకు చెందిన అనేక టివీ వాణిజ్య ప్రకటనలలో మోడల్‌గా ఉన్నాడు.
మూలాలు
వర్గం:జీవిస్తున్న ప్రజలు వర్గం:1975 జననాలు వర్గం:హైదరాబాదు జిల్లా వ్యక్తులు వర్గం:హైదరాబాదు జిల్లా సినిమా నటులు వర్గం:హైదరాబాదు జిల్లా టెలివిజన్ నటులు వర్గం:హిందీ సినిమా నటులు
మాఘ బహుళ చతుర్దశి
మరణాలు
2007
బయటి లింకులు
వర్గం:మాఘమాసము
మూడబిద్రి శాసనసభ నియోజకవర్గం
మూలాలు
వర్గం:కర్ణాటక శాసనసభ నియోజకవర్గాలు
కార్తీక శుద్ధ చతుర్థి
కార్తీక శుద్ధ చతుర్థి అనగా కార్తీక మాసములో శుక్ల పక్షము నందు చతుర్థి తిథి కలిగిన 4వ రోజు.
సంఘటనలు
2007
జననాలు
2007
మూలాలు
వర్గం:కార్తీకమాసము
బోయిన సుబ్బారావు
బోయిన సుబ్బారావు తెలుగు సినిమా దర్శకుడు. ఇతడు ప్రఖ్యాత దర్శకుడు వి.మధుసూధనరావు వద్ద శిష్యరికం చేశాడు.
సూయిడే
వీనిలో ప్రముఖమైనవి పందులు. దీనిలో సుమారు 4-6 ప్రజాతులలో 16 జాతులు గుర్తించబడ్డాయి. ఇవి ఆసియా నుండి ఐరోపా, ఆఫ్రికా వరకు విస్తరించాయి.
బోయిన సుబ్బారావు
సినిమా రంగం
ఇతడు దర్శకత్వం వహించిన తెలుగు సినిమాల జాబితా:
మూలాలు
వర్గం:తెలుగు సినిమా దర్శకులు
సూయిడే
వర్గీకరణ
The complete list of living species, and a partial list of extinct genera known from the fossil record. Extinct taxa are marked with a dagger "†". , follows:
మూలాలు
వర్గం:క్షీరదాలు
ప్రేమకథా చిత్రమ్ 2
ప్రేమకథా చిత్రమ్ 2  2019, ఏప్రిల్ 6న విడుదలైన తెలుగు హర్రర్ కామెడీ సినిమా. ఆర్. సుదర్శన్ రెడ్డి నిర్మాణ సారధ్యంలో హరి కిషన్ దర్శకత్వం వహించిన ఈ చిత్రంలో సుమంత్ అశ్విన్, నందిత శ్వేత జంటగా నటించారు. దాసరి మారుతి నిర్మాతగా జె. ప్రభాకర్ రెడ్డి దర్శకత్వంలో 2013, మే 11న విడుదలైన ప్రేమకథా చిత్రమ్ సినిమాకు ఇది సీక్వెల్ సినిమా. దీని హిందీ లనువాద హక్కులు 1.5 కోట్ల రూపాయలకు అమ్మబడింది.
కథ
సుధీర్ (సుమంత్ అశ్విన్), బిందు (సిద్ధి ఇద్నాని) ఇద్దరూ ఒకే కళాశాలో చదువుతుంటారు. గొడవలతో మొదలైన వీరి పరిచయం ప్రేమగా మారుతుంది. నందినిని (నందితా శ్వేత) ప్రేమిస్తున్న సుధీర్, బిందు ప్రేమను తిరస్కరిస్తాడు. దాంతో బిందు ఆత్మహత్య చేసుకుని చనిపోతుంది. కొన్నిరోజుల తరువాత నందిని కోరిక మేరకు ఏకాంతంగా గడిపేందుకు ఊరు చివర ఫామ్ హౌస్‌కి వెళ్తారు. నందినిపై ఒక ఆత్మ ఆవహించి. నందినిని చంపేందుకు ప్రయత్నిస్తుంది. నందినికి పట్టిన దెయ్యం ఎవరో తెలుసుకునే ప్రయత్నంలో సుధీర్ వల్ల పెళ్ళి చెడిపోయిన చిత్ర ఆత్మహత్య చేసుకుందని తెలుసుకుంటాడు. ఆ ఆత్మ ఎవరిది, నందినికి పట్టిన దెయ్యాన్ని ఎలా వదిలించారు అన్నది మిగతా సినిమా.
పాటలు
ఈ చిత్రానికి జీవన్ బాబు సంగీతం అందించగా, అనంత శ్రీరాం, కాసర్ల శ్యామ్‌, పూర్ణాచారి పాటలను రాశారు.
విలియం షేక్‌స్పియర్
షేక్‌స్పియర్ స్ట్రాట్‌ఫోర్డ్-అపాన్-అవాన్ లో జన్మించాడు. ఇక్కడనే పెరిగి పెద్దవాడయినాడు. పద్దెనిమిది సంవత్సరాల వయసులో అన్నే హాథవేను వివాహం చేసుకున్నాడు. వీరికి ముగ్గురు సంతానం, మొదటి కానుపులో సుసాన్నా హాల్ అనే అమ్మాయి, తరువాత కానుపులో హామ్నెట్, జూడిత్ క్వినే అను కవలలు జన్మించారు. రమారమి 1585 - 1592 ల మధ్య కాలంలో స్వంత ఊరినుండి లండన్ వెళ్ళి నటుడు, రచయిత,, చాంబర్లేన్ ప్రభువు మనుషులు) (తరువాతి కాలంలో ఇదే కంపెనీ రాజు గారి మనుషులు కింగ్స్ మెన్ అను నాటకాల కంపెనీలో భాగస్వామిగా విజయవంతమైన జీవితం కొనసాగించాడు. 1613లో తిరిగి స్వంత ఊరికి విశ్రాంత జీవితానికి వెళ్ళినట్లు తెలుస్తుంది. ఆ తరువాత మూడు సంవత్సరాలకు అక్కడే మరణించాడు. షేక్‌స్పియర్ వ్యక్తిగత జీవితం గురించిన ఆధారాలు కేవలం కొన్ని మాత్రమే లభిస్తున్నాయి. మిగిలిన శూన్యాన్ని భర్తీ చెయ్యడానికి ఎన్నో కల్పనలు కల్పించబడినాయి. ఈ కల్పనల్లో అతని శృంగార జీవితం, ధార్మిక జీవితం, అతని రచనలు నిజంగా అతనే వ్రాశాడా అన్నటువంటి అనుమానాలు ఉన్నాయి.
ప్రస్తుతం లభిస్తున్న రచనల్లో చాలావరకూ 1590, 1613ల మధ్య వ్రాసినవి. తొలినాళ్ళలోని షేక్‌స్పియర్ నాటకాలు, హాస్యరస ప్రధానమైనవీ, చారిత్రక నేపథ్యం కలవి ఉన్నాయి. పదహారవ శతాబ్దంలోనికి ఇతని రచనల్లోని కళాత్మకత, నాణ్యత గరిష్ఠ స్థాయికి చేరుకున్నాయి. ఆ తరువాత ఇతను 1608 వరకు ఎక్కువగా హామ్లెట్, లియర్ రాజు, మాక్ బెత్ వంటి విషాద నాటకాలు వ్రాసినాడు. ఈ నాటకాలు ఆంగ్ల భాషలోనే గొప్పవిగా కొనియాడబడుతున్నాయి. జీవితపు చివరి అంకంలో ఇతను షేక్‌స్పియర్ విషాదాస్య నాటకాలు రస ప్రధాన (tragicomedies) నాటకాలు వ్రాసినాడు. ఇంకా ఇతర నాటక రచయితలతో కలిసి కొన్ని రచనలు చేసాడు. ఇతని నాటకాలలో చాలావరకూ తన జీవిత కాలంలోనే ప్రచరించబడినాయి, కాకపోతే ఒక ముద్రణ నుండి మరొక ముద్రణకు మధ్య చాలా తేడాలు ఉన్నాయి. 1623 వ సంవత్సరంలో ఇతని నాటక కంపెనీలో సహచరులు ఇతని మొదటి పూర్ణ రచనా సంపుటిని ప్రచురించారు. ప్రస్తుతం షేక్స్‌పియర్‌విగా గుర్తించబడిన నాటకాల్లో రెండు తప్ప అన్నీ ఇందులో ఉన్నాయి. thumb|[[:en:coat of arms|కోట్ ఆఫ్ ఆర్మ్‌స్ 1596 లో ప్రదానం చేయబడింది. (మాడర్న్ రిక్రియేషన్) ]]
షేక్‌స్పియర్ తన జీవిత కాలంలోనే మంచి కవిగా, నాటక రచయితగా పేరుపొందినాడు. కానీ అతని కీర్తి ప్రస్తుతము ఉన్న స్థితికి మాత్రం 19వశతాబ్దం నాటికి చేరుకున్నది. రొమాంటిక్ కవులు (Romantics), ప్రధానంగా షేక్స్పియర్లోని మేధాతత్వాన్ని గుర్తించి గౌరవించారు. ఆ తరువాత విక్టోరియన్ కాలంలోని కవులు షేక్స్పియర్ని మరింత ఎక్కువగా గౌరవించి పూజించారు. (జార్జ్ బెర్నార్డ్ షా) ఈ వ్యక్తి పూజను బార్డోలాట్రీ ("bardolatry"). అని పిల్చాడు. ఇహ 20వ శతాబ్దంలో ఇతని రచనలు విద్వత్తులోనూ, అభినయనంలోనూ వచ్చిన కొత్త విప్లవాలు దత్తతు తీసుకున్నాయి. ఇతని నాటకాలు 20వ శతాబ్దంలో, ప్రపంచంలోని విభిన్న సంస్కృతులు, విభిన్న రాజకీయ నేపథ్యంలలో తరచూ ప్రదర్శించబడుతూ, వివిధ రకాలయిన భాష్యాలు చెప్పబడుతూ వచ్చినాయి.
తొలినాటి జీవితం
thumb|స్ట్రాట్ఫోర్డ్లోని జాన్ షేక్‌స్పియర్ ఇల్లు. "విలియం షేక్‌స్పియర్" తండ్రి పేరు జాన్ షేక్‌స్పియర్. తల్లి పేరు మేరీ ఆర్డెన్. తండ్రి జాన్ షేక్‌స్పియర్, ఓ విజయవంతమైన చేతి తొడుగుల వ్యాపారస్తుడు (గ్లోవర్ - glover), పెద్ద అధికారి ( alderman - మేయర్ తరువాత పెద్ద సభ్యుడు). జాన్ షేక్‌స్పియర్ అసలు ఊరు స్నిట్టర్‌ఫీల్డ్. విలియం షేక్‌స్పియర్ తల్లి మేరీ ఆర్డెన్ పెద్ద మోతుబరి రైతు కుమార్తె. షేక్‌స్పియర్ తన తల్లిదండ్రుల ఎనిమిదిమంది సంతానంలో మూడవవాడు, జీవించిన వారిలో పెద్దవాడు. విలియం షేక్‌స్పియర్ స్ట్రాట్‌ఫోర్డ్-అపాన్-అవాన్ లో జన్మించాడు. 26 ఏప్రిల్ 1564న బాప్టిజం పొందినాడు. ఇతని కరక్టు పుట్టిన రోజు మాత్రం తెలీదు. కానీ సంప్రదాయానుసారం ఇతని పుట్టిన రోజు ఏప్రిల్ 23 సెయింట్‌జార్జి దినం నాడు జరుపుతారు. దీనికి ఎటువంటి చారిత్రిక ఆధారాలూ లేవు. ఈ సంప్రదాయం పద్దెనిమిదవ శతాబ్దంనాటి ఓ విద్వాంసుడి పొరపాటుగా తేలుతుంది. ఏప్రిల్ 23 నే షేక్‌స్పియర్ మరణించిన విషయం గమనార్హం. షేక్‌స్పియర్ చదువుకున్న స్కూలు గురించి ఎటువంటి స్పష్టమైన ఆధారాలూ లభించకపొయినా ఇతని జీవిత చరిత్ర వ్రాసినవారిలో ఎక్కువ మంది 1553లో ప్రారంభం అయిన ఉచిత బడి అయిన స్ట్రాట్‌ఫోర్డ్ లోని రాజుగారి కొత్త బడి (కింగ్స్ ఫ్రీ స్కూల్ ) లో చదివినాడు అను విషయంలో ఏకీభవిస్తున్నారు. ఈ బడి షేక్‌స్పియర్ ఇంటినుండి పావు మైలు దూరంలో ఉంది. ఎలిజబెత్ యుగంలోని వ్యాకరణ బళ్ళు నాణ్యత విషయంలో ఒకదానికొకటి చాలా భిన్నంగా ఉండేవి, కానీ సిలబస్ మాత్రం ఇంగ్లాండు మొత్తం ఒకటే ఉండేది. ఆ ప్రకారం మనం షేక్‌స్పియర్ చదివిన విద్యాలయంలో ల్యాటిన్ వ్యాకరణం, పౌరాణిక శాస్త్రాలు (క్లాసిక్స్) బాగా చదివించి ఉంటారని చెప్పవచ్చు.
18 సంవత్సరాల వయసులో షేక్‌స్పియర్ 26 సంవత్సరాల వయసుగల అన్నే హాతవే అను ఆమెను పెళ్ళి చేసుకున్నాడు. వోర్సెస్టర్ లోని డియోసెస్ లోని కన్సిస్టరీ కోర్టు వారు 1582 నవంబరు 27న వీరి పెళ్ళికి లైసెన్సు ఇచ్చారు. తరువాత రోజు ఇద్దరు పక్కింటివాళ్ళు ఈ పెళ్ళికి ఎటువంటి అడ్డంకులూ, ఆటంకాలూ లేవని సాక్ష్యమిచ్చారు. బహుశా ఈ పెళ్ళి చాలా తొందరలో చేసుకొని ఉంటారు, అందుకనే వోర్సెస్టర్ చాన్సెలర్ పెళ్ళి ప్రమాణాలు సాధారణంగా చేసే మూడు పర్యాయాలను బదులు ఒక్కసారి చెయ్యడానికి అనుమతించారు అన్నే మూడు నెలల గర్భం ఓ కారణమయి ఉండవచ్చు. పెళ్ళి తరువాత అర్నెళ్ళకు మొదటి కూతురు సుసన్నా హాల్ జన్మించింది. 1583 మే 26 న సుసన్నా బాప్టిజం పొందినది]]. ఆ తరువాత రెండు సంవత్సరాలకి కవలలు హామ్నెట్ షేక్‌స్పియర్ (అబ్బాయి), జుడిత్ క్వినే (అమ్మాయి) జన్మించారు. సుమారు రెండు సంవత్సరాల తర్వాత 1585 ఫిబ్రవరి 2న వీరిద్దరూ బాప్తిజం పొందినారు. హామ్నెట్ 11 సంవత్సరాల వయసులో 1596 ఆగస్టు 11 న మరణించాడు, కారణాలు తెలీదు.
ఈ కవలలు జన్మించిన తర్వాత నుండి 1592లో లండన్ థియేటర్లో ఇతని పాత్ర గురించి తెలిసే మధ్య కాలంలోని షేక్‌స్పియర్ జీవితం గురించి ఎటువంటి ఆధారాలు లేవు. విద్వాంసులు ఈ 1585, 1592ల మధ్యగల సంవత్సరాలను కోల్పోయిన వత్సరాలు (lost years) అని అంటారు. ఈ కాలంలోని షేక్‌స్పియర్ చరిత్రను లిఖించాలని ప్రయత్నించిన జీవితచరిత్రకారులకు అభూత కల్పనలు, అర్థ వాస్తవాలూ ఎదురైనాయి. నికోలస్ రోవే అనే అతను షేక్‌స్పియర్ జీవిత చరిత్ర వ్రాసిన వారిలో మొదటివాడు. ఇతను స్ట్రాట్‌ఫోర్డ్‌వాసులు చెప్పుకునే ఓ కథను ఉటంకించాడు, దాని ప్రకారం షేక్‌స్పియర్ చట్టవిరుద్ధంగా జింకలను వేటాడిన నేరాన్ని తప్పించుకోవడానికి లండన్ నుండి పారిపొయినట్లు ఉన్నది. మరొక 18వ శతాబ్దం చెప్పుకోలు ప్రకారం షేక్‌స్పియర్ నాటక జీవితం నాటకాలు చూడటానికి వచ్చిన వారి గుర్రాలు కట్టివేశే పనితో మొదలయింది. జాన్ ఆబ్రే చెప్పడం ప్రకారం అయితే షేక్‌స్పియర్ బడి పంతులుగా పనిచేసాడు. కొంతమంది ఇరవయ్యో శతాబ్దపు విద్వాంసులు చెప్పడం ప్రకారం షేక్‌స్పియర్ లాంక్‌షైర్‌కు చెందిన అల్క్సాండర్ హోంగ్టన్ బడి పంతులు ఉద్యోగం ఇచ్చాడు. ఇతను కాథలిక్ మతస్తుడు, భూస్వామి. ఇతని విల్లులో ఒక విలియం షేక్సాఫ్ట్‌ను పేర్కొన్నాడు. ఈ కథలకు ఎటువంటి ఆధారాలూ లభించలేదు, షేక్‌స్పియర్ మరణించిన తర్వాత నల్గురూ చెప్పుకునే మాటలు తప్ప
లండన్, నాటక జీవితం
షేక్‌స్పియర్ ఎప్పటినుండి వ్రాయడం మొదలుపెట్టినాడో మనకు కరక్టుగా తెలీదు. కానీ ఆ కాలం నాటి ఉదాహరణల నుండి, నాటకాల ప్రదర్శనా రికార్డుల నుండి 1592 నాటికే ఇతని నాటకాలు స్టేజ్‌పై ఆడబడుతున్నట్లు తెలుస్తుంది. ఈ కాలానికే షేక్‌స్పియర్ లండన్లో బాగా తెలిసిన వ్యక్తి అని రాబర్ట్ గ్రీన్ విమర్శ నుండి తెలుస్తుంది. ఈ విమర్శలోని పదాల కచ్చితమైన అర్థంపై విద్వాంసులు భిన్నాభిప్రాయాలు వ్యక్తం చేస్తున్నారు, కానీ ఎక్కువమంది అంగీకరించే విషయం ప్రకారం: "క్రిస్టఫర్ మర్లోవే థామస్ నషే,, స్వయంగా ఈ విమర్శకారుడైన గ్రీన్‌ల వంటి విశ్వవిద్యాలయంలో చదువుకున్న మహామహులకు మించి షేక్‌స్పియర్ తన స్థాయికంటే ఉన్నతమైన స్థానం కైవశం చేసుకున్నాడన్న ఆక్రోశం కంపిస్తుంది. ఈ విమర్శలోని "Tiges heart wrapped in a player's hide" అను పదం షేక్‌స్పియర్ వ్రాసిన హెన్రీ 6, ఆరవ హెన్రీ మూడవ భాగంలోని "Oh, tigers heart wrapped in a woman's hide" అను పదాల పేరడీ వల్లా, shake-scene అని గేలిచేయడంవల్లా గ్రీన్ షేక్స్పియర్ని తన లక్ష్యంగా చేసుకున్నట్టు రూఢి అవుతుంది.
గ్రీన్ యొక్క విమర్శ షేక్‌స్పియర్ నట జీవితానికి తొలి లిఖిత ఆధారం. జీవిత చరిత్రకారుల ప్రకారం షేక్‌స్పియర్ నాటకాలు వ్రాయడం 1580 దశకం మధ్యలోనుండి గ్రీన్ విమర్శ 1592 కు ముందు వరకూ ఎప్పుడయినా మొదలయి ఉండవచ్చు. 1594 నుండి షేక్‌స్పియర్ నాటకాలు కేవలం చాంబర్లిన్ ప్రభువు మనుషుల కంపెనీలో మాత్రమే ప్రదర్శించారు. ఈ కంపెనీ కొంతమంది వ్యక్తులు కలిసి యజమానులుగా ఉండేవారు. వీరిలో షేక్‌స్పియర్ కూడా ఒకరు. అతి త్వరలోనే ఈ కంపెనీ లండన్లోని ప్రముఖ నాటకాల కంపెనీగా అవతరించింది. 1603వ సంవత్సరంలోని ఎలిజబెత్ రాణి మరణం తర్వాత కొత్త రాజు జేమ్స్, ఈ కంపెనీకి రాయల్ పేటెంట్ బహూకరించి కంపెనీ పేరుని రాజు గారి మనుషులు (కింగ్ మెన్, king's men) గా మార్చాడు.
1599 లో కంపెనీ సభ్యులు భాగస్వామ్యంతో థేమ్స్ నది ఒడ్డున ఒక థియేటర్ నిర్మించారు. దీనికి గ్లోబ్ అని పేరు పెట్టినారు. 1608లో వీరి భాగస్వామ్యం బ్లాక్‌ఫెయిర్స్ ఇండోర్ థియేటర్ను కూడా తమ ఆధీనంలోనికి తెచ్చుకున్నారు. షేక్‌స్పియర్ ఆస్థుల అమ్మకం, కొనుగోలు రికార్డులు పరిశీలిస్తే ఈ కంపెనీ షేక్స్పియర్‌ను ధనవంతున్ని చేసినట్టు తెలుస్తుంది. 1597 లో షేక్‌స్పియర్ స్ట్రాట్‌ఫోర్డ్‌లో రెండవ అతి పెద్ద ఇల్లు ఖరీదు చేసాడు. 1605 లో స్ట్రాట్‌ఫోర్డ్‌లోనే పరీష్ టైథ్స్ అనే షేర్లలో పెట్టుబడి పెట్టినాడు.
షేక్‌స్పియర్ నాటకల్లో కొన్ని 1594 నుండి చిన్న పుస్తకాల్లో ప్రచురించబడినాయి. 1598 నాటికి షేక్‌స్పియర్ పేరే సెల్లింగ్ పాయింట్‌గా రూపొంది అన్ని టైటిల్స్‌లోనూ అతని పేరు కనిపించడం ప్రారంభం అయింది. నాటక రచయితగా విజయం సాధించిన తర్వాత కూడా షేక్‌స్పియర్ తన నాటకల్లోనూ, ఇతరుల నాటకాల్లోనూ నటించడం కొనసాగించాడు. బెజ్ జాన్సన్ యొక్క 1616వ ముద్రణలో every man of his humour 1598, Sejanus, His fall 1603 నాటకాల్లోని నటీనటుల చిట్టాలో షేక్‌స్పియర్ పేరు ఉంది.
1605లో జాన్సన్ యొక్క వోల్ఫోన్ నాటక నటీనటుల జాబితాలో షేక్‌స్పియర్ పేరు లేకపోవడాన్నిబట్టి ఇతని నటనా జీవితం చివరినాళ్ళకి వచ్చిందని చెప్పవచ్చు. కానీ 1623 ప్రచురణలోని షేక్‌స్పియర్ రచనల ప్రథమ ముద్రణలోని నటీనటుల జాబితాలో అన్ని నాటకాల్లోనూ పేరు ఉన్నది, ఇందులో కొన్ని వోల్పోవ్ తర్వాత ప్రదర్శించబడినవి. కానీ ఈ నాటకాల్లో షేక్‌స్పియర్ ఏఏపాత్రల్లో నటించాడన్న విషయాలు మాత్రం లేవు. 1610వ సంవత్సరంలో హెర్ఫోర్డ్‌కు చెందిన జాన్ డేవీస్ గుడ్విల్ నైట్ (సైనికాధికారి) పాత్ర పోషించాడని చెప్పినాడు. 1709 లో రోవే ఒక పరంపరగా వస్తున్న విషయం ప్రకారం హాంలట్ తండ్రి ఆత్మ పాత్రలో షేక్‌స్పియర్ నటించాడని చెప్పినాడు. ఆ తరువాత సంప్రదాయాల ప్రకారం, 'as you like it'లో ఆడం పాత్ర ఐదవ హెన్రీలో కోరస్ పాత్ర పోషించాని చెప్పబడ్తుంది. కానీ విద్వాంసులు ఈ సమాచారపు మూలాలను అనుమానపు దృక్కులతో చూస్తారు.
షేక్‌స్పియర్ తన కాలాన్ని లండన్, స్ట్రాట్‌ఫోర్డ్‌ల మధ్య విభజించాడు. 1596వ సంవత్సరంలో, అనగా కొత్త ఇళ్ళు కొనడానికి సంవత్సరం ముందు థేమ్స్ నదికి ఉత్తరంగా ఉన్న బిషప్ గేట్, సెయింట్ హెలెన్ యొక్క పరిష్ వద్ద నివసించేవాడు. 1599 నాటికి అనగా తమ కంపెనీ గ్లోబ్ థియేటర్ కట్టేనాటికి నదికి అడ్డంగా సౌత్‌వార్క్‌కు వెళ్ళినాడు. 1604 నాటికి మరల నదికి ఉత్తరపు దిక్కున ఉన్నట్టి సెయింట్ పాల్ కాథెడ్రాల్ ఉత్తరదిక్కున ఉన్న చక్కని గృహసముదాయానికి తరళినాడు. ఇక్కడ షేక్‌స్పియర్ క్రిస్టఫర్ మౌంట్‌జాయ్ అని పిలవబడు ఫ్రెంచ్ హ్యూజ్‌నాట్ దగ్గర గదులు అద్దెకు తీసుకున్నాడు. ఈ హ్యూజ్‌నాట్, అమ్మాయిలకు విగ్గులు, ఇతర అలంకరణ సామాగ్రి తయారు చేసి అమ్మేవారు. 1612లో షేక్‌స్పియర్ తమ ఇంటి యజమాని కూతురు వివాహ వివాదం విషయంలో కోర్టుకు సాక్షిగా హాజరయినాడు. 1613 మార్చిన బ్లాక్‌ఫెయిర్ యొక్క ప్రయరీలో ఒక గేట్‌హౌజ్ కొన్నాడు. 1614 నవంబరు నుండి తన అల్లుడు జాన్ హాల్‌తో కలసి చాలా వారాలు లండన్‌లో గడిపినాడు.
మరణం
మరణానికి కొన్ని సంవత్సరాల ముందు షేక్‌స్పియర్ స్ట్రాట్‌ఫోర్డుకి పదవీ విరమణ చేసి వెళ్ళినాడని మనకు చెప్పిన తొలి చరిత్రకారుడు రోవే. కానీ ఈ రోజుల్లోలా ఆ రోజుల్లో పూర్తిగా బాధ్యతలనుండి తప్పుకోవడం అంటూ ఉండదు. లండన్ అప్పుడప్పుడూ వస్తూపోతూ ఉండేవాడు. 1616 ఏప్రిల్ 23 న షేక్‌స్పియర్ మరణించాడు. ఇతనికి అప్పుడు భార్యా ఇద్దరు కుమారులు ఉన్నారు. సుసన్నా డాక్టరు అయిన జాన్ హాల్‌ను వివాహమాడినది. రెండవ కుమార్తె జుడిత్, షేక్ప్సియర్ మృతికి రెండు నెలలకు ముందు వైన్ అమ్మే థామస్ క్వినేను వివాహం చేసుకున్నది.
షేక్‌స్పియర్ తన వీలునామాలో ఆస్తిలో ఎక్కువ భాగం పెద్ద కుమార్తెకు చెందేట్టు వ్రాసినాడు. అలాగే ఆస్తి ఎటువంటి నష్టం లేకుండా సుసన్నా మొదటి కొడుక్కు చెందేట్టు నియమం పెట్టినాడు. క్వినేకు ముగ్గురు సంతానం, కానీ వారిలో అందరూ పెళ్ళికి ముందే మరణించారు. హాల్‌కు ఒక్కరే సంతానం - ఎలిజబెత్, వీరు రెండు మార్లు వివాహం చేసుకున్నారు, కానీ ఎటువంటి సంతానం లేకుండానే 1670లో మరణించారు. దానితో షేక్‌స్పియర్ వంశం అంతం అయినది. షేక్‌స్పియర్ వీలునామాలో భార్య గురించి కేవలం అరకొరగా మాత్రమే వ్రాయబడింది. అన్నెకి బహుశా మూడవ వంతు ఆస్తి ఆటోమేటిగ్గా వచ్చి ఉంటుంది. కాకపోతే షేక్‌స్పియర్ వీలునామాలో ఓ చోట మాత్రం తన భార్యకు తన రెండవ ఉత్తమ మంచం చెందాలి అని వ్రాసినాడు. ఈ వాక్యం వల్ల చాలా కల్పనలు వచ్చినాయి, కొంతమంది విద్వాంసుల ప్రకారం ఇది అన్నెను అవమానించామే, కానీ మరి కొంతమంది మాత్రం రెండవ ఉత్తమ మంచం పెళ్ళి నాటిదై ఉంటుందనీ, తద్వారా షేక్‌స్పియర్ భార్యపై ప్రేమను ప్రకటించినాడనీ చెప్తారు.
షేక్‌స్పియర్ మరణాంతరం రెండు రోజులకు హోలీ ట్రినిటీ చర్చి (పవిత్ర త్రిమూర్తిత్వ చర్చి)లో అంత్యక్రియలు జరిగినాయి. 1623 కు ముందు ఈ ప్రాంతంలో ఓ స్మారక చిహ్నం నెలకొల్పినారు. దీనిపై షేక్‌స్పియర్ విగ్రహం నడుము వరకూ ఉంచారు.
నాటికలు
విద్వాంసులు షేక్‌స్పియర్ రచనా కాలాన్ని నాలుగు ప్రధాన భాగాలుగా విభజించారు. 1590 వ దశకం మధ్య వరకూ ఇతను వ్రాసిన రచనల్లో రెండు రకాలు కలవు, మొదటి రకం హస్యరస ప్రధానమైనవి, వీనిపై ఇటాలియన్, రోమన్ రచనల ప్రభావం బహు మెండు. రెండవ రకం చారిత్రక కథాంశాలతో కూడినవి, వీటిపై popular chronicle సంప్రదాయపు ప్రభావం బహు మెండు.